Mohamad Hidhir Abu Hassan

Datuk Mohamad Hidhir Abu Hassan (?? - 20 Januari  2011) adalah ahli politik Malaysia berbangsa Melayu merupakan bekas Ahli Dewan Undangan Negeri (ADUN) Merlimau (N27), Melaka merangkap pengerusi exco Jawatankuasa Pertanian dan Pembangunan Desa Kerajaan Negeri Melaka. Di peringkat akar umbi, beliau adalah Ketua UMNO Bahagian Merlimau.

Latarbelakang keluarga

Beliau berkahwin dengan Datin Noor Azian Mohd Ali dan mempunyai empat orang anak iaitu seorang lelaki dan tiga perempuan.

Sakit jantung

Pada 11 Januari 2011, beliau ditempatkan di ICU, Hospital Putra di Melaka bagi rawatan lanjut selepas mengadu sakit dada jam 1 petang. Sebelum itu beliau pernah pergi ke Taiwan pada 10 Januari. Beliau  menjalani pembedahan membersihkan saluran darah arteri yang tersumbat pada 13 Jan 2011. Pada 20 Januari 2011, beliau meninggal dunia di Hospital Putra, Melaka.

Kerjaya politik
Pada Pilihan Raya Umum ke-12 Mac 2008, Mohamad Hidhir yang mewakili BN menewaskan calon PAS, Mejar (B) Jasme Tompang dengan Majoriti 2,154 undi. Mohamad Hidhir mendapat 4,981 manakala Jasme Tompang mendapat 2,827.

Lihat juga
Blog Rasmi ADUN N27

Rujukan

ADUN Merlimau